การหาเงินไม่ใช่เพื่อจะนำเงินไปใช้เป็นหลัก แต่หาเงินเพื่ออะไร
แนวคิดของคนถือหุ้นระยะยาว

​

  การลงทุนระยะยาวนั้นมีสิ่งหนึ่งที่ต้องปรับคือทัศนคติต่อทรัพย์สินและการลงทุน ไม่อย่างนั้น การลงทุนจะทำได้ยากมาก คำถามที่นักลงทุนเคยคิดคือ “ถือยาวแล้วเมื่อไหร่จะขายได้เงินออกมาใช้?” ทัศนคติผมเป็นแบบนี้ ก่อนอื่นเราต้องเข้าใจก่อนว่าเงินที่นำมาลงทุนควรเป็นเงินเย็น หรืออีกนัยหนึ่งคือไม่มีแผนจะใช้ เงินที่จะใช้ในระยะสั้นคือเงินหมุน เงินที่จะใช้ในเวลาข้างหน้าที่ไม่สั้นมากคือเงินออม แต่เงินที่แทบจะไม่มีแผนต้องใช้เลยคือ… เงินลงทุน ดังนั้น ผมมองว่าเราหาเงินไม่ใช่เพื่อจะนำเงินไปใช้เป็นหลัก แต่เราหาเงินเพื่อสร้างความมั่งคั่ง ซึ่งอาจจะมีผลตอบแทนออกมาในรูปกระแสเงินสดบ้าง แต่ไม่ใช่กระทบกับต้นทุนทั้งก้อน สิ่งสำคัญคือ เงินก็มีค่า หุ้นก็มีค่า ไม่ใช่ว่าถือหุ้นแล้วต้องขายออกมาเป็นเงินสดเท่านั้น ผมแนะนำให้มองว่าเงินสดคือสินทรัพย์ผลตอบแทนต่ำ และหุ้นคือสินทรัพย์ผลตอบแทนสูง เราอาจมีการปรับจัดดัดแปลงบ้างตามความเหมาะสม แต่ไม่ใช่เพื่อใช้ สินทรัพย์เหล่านี้เพื่อหาผลตอบแทน ถือหุ้นไปแล้วจะได้อะไร ในเมื่อขายออกมาใช้ไม่ได้? คำถามคือขายออกมาก็ควรจะไม่ได้ใช้ เพราะมันเป็นเงินเย็น เงินไม่ใช่เพื่อใช้ แต่เพื่อสร้างความมั่งคั่ง เราขายออกมาถือเงินสด สุดท้ายก็ต้องหาทางลงให้เงินโดยการถือหุ้นใหม่อยู่ดี ดังนั้น ถ้าบริษัทยังดี เราจะขายออกมาทำไม เงินมีค่า หุ้นก็มีค่า นี่คือสิ่งสำคัญที่ต้องมองให้ขาด นักลงทุนพอร์ตใหญ่ๆ ไม่ให้จำเป็นต้องขายหุ้นพันล้านออกมาเพื่อใช้จ่าย เพื่อมันคนละส่วนกัน นี่มันส่วนของการต่อยอดความมั่งคั่ง อยากใช้จ่ายควรหารายได้ทางอื่น รับปันผลหรือดอกเบี้ย หรือแบ่งขายออกมาเล็กน้อย ไม่ใช่ขายออกมาทั้งหมด เวลามีคนมาปรึกษาว่ามีเงินเก็บรอซื้อรถ มีเงินเก็บรื้อบ้านอยู่จะลงทุนหุ้นดีไหม? ผมจะไม่แนะนำเลย ผมแนะนำเงินฝากไม่ประจำดอกเบี้ยสูง มากหน่อยก็ตราสารหนี้เท่านั้น คนชอบมองว่ามีเงินล้าน รอใช้ 5 ปี เอาไปลงทุนได้ปีละ 15% 5 ปีก็ 2 ล้านแล้ว ทำไมไม่ควรลงทุน ตังหายไปตั้งเยอะ คำตอบคือ แล้วถ้า 5 ปีเกิดวิกฤตเศรษฐกิจตลาดหุ้นตกมา 50% หละ ตอนนั้นเงินเหลือ 5 แสน ซื้อบ้านได้ข้างฝาเดียวรับได้ไหม ถ้ารับได้ก็โอเค แยกให้ออกว่าก้อนไหนเพื่อใช้ ก้อนไหนเพื่อสร้างความมั่งคั่ง เงินเย็นจริงจะถือได้ยาว ขายเมื่อเต็มมูลค่า มาผิดทาง หรือเห็นโอกาสการลงทุนที่ดีกว่า ไม่ใช่เพื่อจับเงินสด เงินสดไม่ใช่ทั้งหมดของความมั่งคั่ง แต่เงินสดเป็นแค่รูปแบบหนึ่งเท่านั้นเอง และหุ้นก็เป็นอีกรูปแบบเช่นกัน ลงทุนศาสตร์ –
ต้องเข้าใจก่อนว่า เงินที่นำมาลงทุนควรเป็นเงินเย็น หรืออีกนัยหนึ่งคือไม่มีแผนจะใช้ เงินที่จะใช้ในระยะสั้นคือ เงินหมุน เงินที่จะใช้ในเวลาข้างหน้าที่ไม่สั้นมากคือ เงินออม แต่เงินที่แทบจะไม่มีแผนต้องใช้เลยคือ เงินลงทุน

ดังนั้น การหาเงินไม่ใช่เพื่อจะนำเงินไปใช้เป็นหลัก แต่หาเงินเพื่อสร้างความมั่งคั่ง ซึ่งอาจจะมีผลตอบแทนออกมาในรูปกระแสเงินสดบ้าง แต่ไม่ใช่กระทบกับต้นทุนทั้งก้อน

สิ่งสำคัญ คือ เงินก็มีค่า หุ้นก็มีค่า ไม่ใช่ว่าถือหุ้นแล้วต้องขายออกมาเป็นเงินสดเท่านั้น แนะนำให้มองว่าเงินสดคือสินทรัพย์ผลตอบแทนต่ำ และหุ้นคือสินทรัพย์ผลตอบแทนสูง อาจมีการปรับจัดดัดแปลงบ้างตามความเหมาะสม แต่ไม่ใช่เพื่อใช้สินทรัพย์เหล่านี้ เพื่อหาผลตอบแทน
ตลาดการเงิน & ผลิตภัณฑ์และบริการทางการเงิน,ความรู้ทางการเงิน